ເທີ​ກີ ​ປ່ຽນແປງຢ່າງກະ​ທັນ​ຫັນ ຈາກ​ການ​ຕັດ​ສິນ ບໍ່​ມີ​ຄວາມ​ຜິດ ​ໂດຍ​ຄຳ​ສັ່ງ ໃຫ້​ຄຸມ​ຂັງ ທ່ານ​ກາ​ວາ​ລາ 
ການ​​ຕັ​ດ​ສິນ​ໃຫ້​ທ່ານ​ກາ​ວາ​ນາ ​ບໍ່​ມີ​ຄວາມ​ຜິດ ກ່ຽວ​ກັບ​ຂໍ້​ກ່າວ​ຫາ​ຍຸ​​ຍົງ​ ໃຫ້​ເກີດ​ຄວາມບໍ່​ສະ​ຫງົບ ​ໄດ້​ສ້າງ​ຄວາມ​ຕື່ນເຕັ້ນ ໃຫ້ແກ່ບັນ​ດາ​ກຸ່ມ​ປົກ​ປ້ອງສິດ​ທິ​ມະ​ນຸດ​.
ໃນການເຄື່ອນໄຫວຢ່າງກະທັນຫັນນັ້ນ ບັນດາໄອຍະການເທີກີ ໄດ້ອອກຄຳສັ່ງໃຫ້ຄຸມ ຂັງຜູ້ໃຈບຸນໃນການບໍລິຈາກເງິນເພື່ອການກຸສົນ ທ່ານອັອສມານ ກາວາລາ ບໍ່ເທົ່າໃດຊົ່ວ ໂມງຫຼັງຈາກສານອິສຕັນບູລ ໄດ້ລົງຄວາມເຫັນວ່າ ທ່ານບໍ່ມີຄວາມຜິດໃນຂໍ້ກ່າວຫາຍຸ ຍົງໃຫ້ເກີດຄວາມບໍ່ສະຫງົບ ການຕັດສິນໃຫ້ທ່ານກາວານາບໍ່ມີຄວາມຜິດ ກ່ຽວກັບຂໍ້ກ່າວຫາຍຸຍົງໃຫ້ເກີດຄວາມ ບໍ່ ສະຫງົບໃນວັນອັງຄານວານນີ້ ໄດ້ສ້າງຄວາມຕື່ນເຕັ້ນໃຫ້ບັນດາກຸ່ມປົກປ້ອງສິດທິມະ ນຸດທີ່ເຫັນວ່າເປັນໂອກາດສຳລັບກຸ່ມປົກປ້ອງສິດທິມະນຸດ ແລະຄວາມເປັນອິດສະຫຼະ ທາງດ້ານຕຸລາການ ຢູ່ໃນເທີກີ ທ່ານກາວາລາ ແລະຜູ້ຖືກກ່າວຫາອີກແປດຄົນໄດ້ຖືກ ຕັດສິນວ່າບໍ່ມີຄວາມຜິດ ໃນຂໍ້ກ່າວຫາທັງໝົດທີ່ “ຂາດຫລັກຖານອັນໜັກແໜ້ນ ” ແຕ່ໃນຂະນະທີ່ຄອບຄົວ ແລະບັນດາຜູ້ສະໜັບສະໜູນພາກັນລໍຖ້າຫຼາຍຊົ່ວໂມງ ຢູ່ນອກ ຄຸກຊິລີວຣີຂອງອິສຕັນບູລ ເພື່ອຕ້ອນຮັບທ່ານກາວາລາໃນການໄດ້ຮັບອິດສະຫຼະພາບ ຫຼັງຈາກຢູ່ໃນຄຸກສອງປີເຄິ່ງເພື່ອລໍຖ້າດຳເນີນຄະດີນັ້ນ ເຂົາເຈົ້າໄດ້ພາກັນໜີຢ່າງກະ ທັນຫັນ ຫຼັງຈາກມີຂ່າວ ຄຳສັ່ງໃໝ່ກ່ຽວກັບການກັກຂັງ ຢູ່ໃນຖະແຫຼງການ ບັນດາໄອຍະການໃນນະຄອນອິສຕັນບູລ ກ່າວວ່າການສັ່ງກັກຂັງ ທ່ານກາວາລາ ແມ່ນພົວພັນກັບກັບການສືບສວນກ່ຽວກັບການເຮັດລັດຖະປະຫານທີ່ ບໍ່ປະສົບຜົນສຳເລັດໃນປີ 2016 ຢູ່ໃນເທີກີ ຖະແຫຼງການຍັງກາວວ່າການຂໍອຸທອນຕໍ່ ການລົງຄວາມເຫັນບໍ່ມີຄວາມຜິດນັ້ນຈະກະທຳຂຶ້ນອີກ ການກັກຂັງຕໍ່ທ່ານກາວາລາ ໄດ້ພາໃຫ້ມີການປະນາມໄປທົ່ວໃນທັນທີ ທ່ານນາງແອມມາ ຊິນແຄລ-ແວບ ນັກຄົ້ນຄວ້າອາວຸໂສເທີກີ ຂອງກຸ່ມປົກປ້ອງສິດ ທິ ມະນຸດ Human Rights Watch ກ່າວວ່າ “ນີ້ເປັນການສະແດງໃຫ້ເຫັນການເຄື່ອນ ໄຫວທີ່ເຂັ້ມແຂງ ແລະໄຮ້ກົດໝາຍ ເພື່ອສະແດງໃຫ້ເຫັນຕື່ມວ່າ ລະບົບຍຸຕິທຳຂອງ ເທີກີຢູ່ພາຍໃຕ້ການຄວບຄຸມດ້ານການເມືອງທີ່ເຄັ່ງຄັດ ” ບັນດາໄອຍະການຊອກຫາການຕັດສິນລົງໂທດຕິດຄຸກຕະຫຼອດຊີວິດ ໂດຍປາດສະ ຈາກການປ່ອຍໂຕໂດຍຝາກໂທດໃດໆ ການອອກໝາຍຈັບຜູ້ຖືກກ່າວຫາອີກເຈັດຄົນ ຜູ້ທີ່ໄດ້ໜີອອກຈາກປະເທດ ແລະໄດ້ ດຳເນີນຄະດີແບບລັບຫຼັງນັ້ນໄດ້ຖືກຍົກເລີກ ຜູ້ຖືກກ່າວຫາ ແຄນ ອາຕາເລ ກ່າວວ່າ “ພວກເຮົາປາກບໍ່ອອກ” ທີ່ມີປະຕິກິລິຍາບໍ່ນານ ຫຼັງຈາກການລົງຄວາມເຫັນບໍ່ມີຄວາມຜິດຢູ່ນອກຄຸກຊິລີວຣີອິສຕັນບູລ ບ່ອນທີ່ການ ດຳເນີນຄະດີໄດ້ຈັດຂຶ້ນ